### Beslutning

Cathrine Gregersen med bemærkning, at byrådet i sit møde den 25. september 2019 har vedtaget Magistratens indstilling i overensstemmelse med erklæring fra Økonomiudvalget af 18. september 2019. Dermed afvises beslutningsforslaget fra SF.

Socialistisk Folkepartis byrådsgruppe kunne tiltræde indstillingen, hvis der bliver udarbejdet en negativliste.

Sagen blev behandlet sammen med sag 6.

**Beslutningsforslag fra SF**

 Som folkevalgte må vi gå forrest for at skabe åbenhed og gennemsigtighed i [adresse]. Kun på den måde kan vi sikre borgernes tillid til vores forvaltning af skatteydernes penge. SF ønsker derfor, at den nuværende ordning om registrering af byrådsmedlemmers økonomiske interesser gøres obligatorisk.

 I 2009 vedtog byrådet, at alle byrådsmedlemmer kunne registrere bestyrelsesposter i private og offentlige selskaber, lønnede stillinger og selvstændig, indtægtsgivende virksomhed, ud over hvervet som byrådsmedlem/borgmester/rådmand.

 Byrådet besluttede desuden, at borgmester og rådmænd kunne oplyse selskabsinteresser og eventuelle aftaler med tidligere og/eller fremtidige arbejdsgivere.

 Registreringerne er frivillige og inspireret af reglerne i Folketinget. Folketinget har dog efterfølgende skærpet regelsættet og gjort registreringen af private økonomiske interesser obligatorisk. Det er sket i en erkendelse af, at befolkningen har et rimeligt krav på, at få gennemsigtighed i forhold til de folkevalgtes væsentlige økonomiske interesser.

 SF mener, at Byrådet bør følger Folketingets model og gøre registreringen obligatorisk. På den måde kan vi som byråd sætter en tyk streg under, at vi også ønsker åbenhed og gennemsigthed om egne økonomiske interesser i forhold til forvaltningen af skatteborgernes penge i [adresse].

 Ordningen eksisterer som bekendt på et frivilligt niveau i dag, men det er desværre kun få, der vælger at registrere oplysningerne på kommunens faktasider.

 Beslutningspunkt:
 Byrådet beslutter, at den nuværende ordning om registrering af byrådsmedlemmers økonomiske interesser gøres obligatorisk.

 Stillet af Øvli Mortensen og Aage Larsen

**Indstilling fra Borgmesterens Afdeling**

**Indstilling om forslag fra SF om større økonomisk åbenhed**

### Resumé

Den 15. november 2017 stillede Socialistisk Folkeparti (herefter: SF) forslag om, at den nuværende ordning om registrering af byrådsmedlemmers økonomiske interesser gøres obligatorisk. Udtalelsen har været behandlet på møde i [adresse] den 12. september 2018, hvor et flertal kunne tiltræde nærværende udtalelse fra Borgmesterens Afdeling. På grund af en beklagelig administrativ fejl er udtalelsen først blevet sendt til [adresse] nu.

### Indstilling

Det indstilles:

At 1)     forslaget afvises. Argumentet for denne anbefaling er, at Folketingets ordning ikke er reelt obligatorisk og dermed ikke på dette punkt adskiller sig ikke i det væsentlige fra den nuværende, frivillige ordning for byrådsmedlemmer i [adresse].

En mulig udvidelse ville dog være en obligatorisk udarbejdelse af en negativ-liste. Se mere under pkt. 2.3. nedenfor.

### Sagens forløb

15-11-2017 Aarhus Byråd
Fremsendes til Borgmesterens Afdeling til udtalelse, jf. byrådets vedtagelse i mødet den 15. november 2017 om magistratsbehandling af forslaget.

 Sagen bedes tilbagesendt byrådet via Magistraten.
 17-06-2019 Borgmesterens Afdeling
Beslutningsforslag besvaret med indstilling fra Borgmesterens Afdeling.
 19-06-2019 Borgmesterens Afdeling påtegning
Det bemærkes, at indstillingen ikke har nået byrådsbehandlingen indenfor den fastsatte frist på 3 måneder efter byrådsbehandlingen af beslutningsforslaget. Årsagen hertil står beskrevet i indstillingen.

Derudover ingen bemærkninger.

 24-06-2019 Magistraten

Fremsendes til [adresse] med bemærkning, at Magistraten i mødet d. 24. juni 2019 anbefaler, at byrådet tiltræder Borgmesterens Afdelings indstilling af 17. juni 2019.

Borgmester Carsten Steffensen, Winnie Olesen og Rådmand Aage Larsen deltog ikke i sagens behandling.

 14-08-2019 Aarhus Byråd

Fremsendes til Økonomiudvalget til behandling i henhold til beslutning i byrådets møde den 14. august 2019.

Sagen blev behandlet sammen med sag 7.

 18-09-2019 Økonomiudvalget
Sørine Brandt, Tina Jørgensen, Ronni Jacobsen, Freddy Madsen, Conny Nørgaard og Sussie Andersen kunne tiltræde indstillingen i overensstemmelse med Magistratens anbefaling.

Gyda Mathiasen kunne til tiltræde indstillingen, hvis der bliver udarbejdet en negativliste.

 25-09-2019 [adresse]

Cathrine Gregersen med bemærkning, at byrådet i sit møde den 25. september 2019 har vedtaget Magistratens indstilling i overensstemmelse med erklæring fra Økonomiudvalget af 18. september 2019. Dermed afvises beslutningsforslaget fra SF.

Socialistisk Folkepartis byrådsgruppe kunne tiltræde indstillingen, hvis der bliver udarbejdet en negativliste.

Sagen blev behandlet sammen med sag 6.